(Dagbladet): - Jeg klarer ikke beskrive hvor glad jeg er for å være tilbake. Jeg har virkelig lært at man ikke bør ta full permisjon, så neste gang blir det full lønn og kortere permisjon, sier Live Nelvik til Dagbladet.
Det siste året har Nelvik vært i mammapermisjon med datteren Liv, som hun har sammen med forloveden Tore Sagen. I vinter var hun også en av komikerne i NRKs humorprogram «Underholdningsavdelingen», før hun gikk inn i siste del av mammapermisjonen i april.